དེ་ལྟར་དྲི་བར་དྲི་རྟགས་སོགས་བཞག་ན་ཡིག་ངོའི་མཚོན་སྟོབས་ལ་ཕན་ཞིང་།བརྙན་ཡིག་ལ་ནི་ངེས་པར་མཁོ་ཆེ།དེ་ལ་ཚིག་གི་སྐབས་སུ།མ་འོངས་པ་ལ།གི་རྒྱུ།སོགས་སྦྱོར་བརཀིཡིག་མ་སྦྱར་བར་གི་སྒྲ་སྦྱར་ན་ལེགས་པར་བསམ་སྟེ།ང་དཔེ་ཆ་བལྟ་ཀི་ཡིན།དབུས་སྐདལྟ་བུ་ཀི་སྒྲ་དེ་གི་ཡིག་ཏུ་སྦྱར་ན།སྤྱིར་གི་སྒྲ་འབྲེལ་སྒྲ་ཡིན་མོད།འདི་ལ་ཐ་སྙད་ཀྱི་དབང་དུ་བྱས་ན་དོན་མེད་པས།གི་སྒྲའི་འཇུག་པ་གཞན་ཞིག་ཏུ་བཞག་ན་ལེགས་པར་བསམ།ཀི་སྒྲ་ལ་ཀི་རིང་འདེབས་པ་སོགས་ཀྱི་དོན་ཡོད་པས་ཕྲད་དུ་མི་འོས་པར་སྙམ་མོ།།དེ་འདྲ་བྱས་ཚེ་ཨམ་སྐད་དུའང་དེ་དང་མཐུན་པར་གི་སྒྲ་ལ་དོན་གཞན་ལ་འཇུག་པར་སྦྱར་ཏུ་བཏུབ་སྟེ།ངས་ལས་ཀ་ལས་གི་ཡང་ན་རྒྱུ་ཡོད།ཁོ་འདི་ན་ཡོད་གི།ལྟ་བུའིགི་སྒྲ་དོན་གཞན་ལ་འཇུག་པ་ཞིག་གསར་དུ་འབྱུང་བར་འགྱུར་རོ།།ཡིན་ཡང་།སྐལ་བཟང་འགྱུར་མེད་ལགས་ཀྱིསབོད་ཀྱི་ཡུལ་སྐད་རྣམ་བཤདདུ།ད་འུ་ཆ་བོ་ཚོགས་འདུ་འཚོགས་གི་འགྲོ་ཞེས་དཔེར་བརྗོད་ལྟ་བུ་ཡིག་ནོར་བྱུང་བ་ཡིན་ལ།དག་པར་བྲིས་ན་ཚོགས་འདུ་འཚོག་གི་འགྲོ་ཞེས་འཚོག་མ་འོངས་པ་འབྲི་དགོས་ཤིང་།དེའི་གི་སྒྲ་ནི་ལ་དོན་གྱི་བྱེད་ནུས་ཅན་ཡིན་པས།བརྙན་ཡིག་སོགས་བསྒྱུར་དུས་ཁ་སྐད་དང་བསྟུན་མི་རུང་ལ།ཡིན་གཅིག་མིན་གཅིག་ལ་དོན་སོགས་སྲོལ་རྒྱུན་གྱི་བརྡ་སྤྲོད་ལྟར་སྦྱོར་དགོས་པ་ཡིན།དེ་མིན་ཚེ་དགེ་འདུན་ཆོས་འཕེལ་ལགས་གྱིས་གསུངས་པ་ནང་བཞིན་འུ་ཚོའི་བོད་སྐད་ཁ་འཐོར་དགུ་འཐོར་དུ་འགྲོ་བར་ཐག་མི་རིང་ངོ་།།གཞན་ཨམ་སྐད་ཡིག་ངོར་ཕབ་དུས་ཀྱི་གནད་དོན་འདི་ལྟ་བུ་ཤིན་ཏུ་མང་སྟེ།